b"\n_START_ARTICLE_\nGeorge Rooke\n_START_SECTION_\nBiografia\n_START_PARAGRAPH_\nRooke nasqu\xc3\xa9 a  St Lawrence, prop de Canterbury el 1650. Es va allistar voluntari a la Royal Navy el 1672, va actuar en les guerres contra els holandesos i va passar a tenir el grau de post captain el 1673._NEWLINE_Va esdevenir Rear Admiral (contralmirall) el 1690, i va combatre a la  Batalla de Beachy Head._NEWLINE_El maig de 1692 serv\xc3\xad sota les ordres d'Edward Russell a les batalles de Barfleur i La Hougue. Poc despr\xc3\xa9s va ser ennoblit._NEWLINE_Serv\xc3\xad en le canal de la M\xc3\xa0nega i en el Mediterrani. Comand\xc3\xa0 tamb\xc3\xa9 l'esquadr\xc3\xb3 anglo-holand\xc3\xa8s que, conjuntament amb els suecs, atac\xc3\xa0 Copenhaguen l'any 1700.\n_START_SECTION_\nGuerra de succsessi\xc3\xb3 espanyola\n_START_PARAGRAPH_\nAmb l'inici de la Guerra de Successi\xc3\xb3 Espanyola el 1702, comand\xc3\xa0 l'expedici\xc3\xb3 aliada, sense \xc3\xa8xit, en la Batalla de Cadis de 1702, per\xc3\xb2 destru\xc3\xad la Flota del Tresor espanyola en la Batalla de la Badia de Vigo per la qual cosa reb\xc3\xa9 les gr\xc3\xa0cies del Parlament angl\xc3\xa8s._NEWLINE_Va comandar les forces navals aliades en la presa de Gibraltar de juliol de 1704, esdevenint el governador de Gibraltar (militar) del 24 de juliol al 4 d'agost de 1704._NEWLINE_El 13 d'agost de 1704, atac\xc3\xa0 la flota francesa a la Batalla de V\xc3\xa9lez-M\xc3\xa0laga, que va ser un \xc3\xa8xit en termes de donar suport als aliats a Gibraltar Per motius de salut es retir\xc3\xa0 del servei el febrer de 1705, torn\xc3\xa0 a la seva mansi\xc3\xb3 de St Lawrence prop de Canterbury on mor\xc3\xad._NEWLINE_Es va erigir una est\xc3\xa0tua en el seu honor a  Gibraltar l'any 2004, amb motiu dels 300 aniversari de la captura de la poblaci\xc3\xb3."